ຫຼາຍພັນຄົນ ເຂົ້າຮ່ວມພິທີ ສົ່ງສະການທ່ານ Rabbani
ອະດີດຜູ້ນຳອັຟການິສຖານ ຖືກນຳໄປຝັງໄວ້ ເທິງຈອມພູນ້ອຍແຫ່ງນຶ່ງ ໃນນະຄອນຫຼວງຄາບູລ
ຊາວອັຟການິສຖານຈຳນວນຫຼາຍພັນຄົນໄດ້ໄປເຕົ້າໂຮມກັນທີ່ນະຄອນຫຼວງຄາບູລໃນວັນສຸກ ມື້ນີ້ເພື່ອສົ່ງສະການໃຫ້ແກ່ອະດີດປະທານາທິບໍດີ Burhanuddin Rabbani ທີ່ໄດ້ເຖິງແກ່ ມໍລະນະກຳຍ້ອນການໂຈມຕີດ້ວຍລະເບີດສະລະຊີບທີ່ບ້ານພັກຂອງທ່ານ ຫີບສົບຂອງທ່ານ Rabbani ທີ່ຫໍ່ດ້ວຍທຸງຊາດອັຟການິສຖານ ໄດ້ຖືກນຳຂຶ້ນໄປຝັງໄວ້ທີ່ ຈອມພູນ້ອຍແຫ່ງນຶ່ງ ໃນນະຄອນຫຼວງຄາບູລ ໃນການຖະແຫຼງຕໍ່ພວກໄວ້ທຸກນັ້ນ ປະທານາທິບໍດີອັຟການິສຖານ ທ່ານ Hamid Karzai ກ່າວວ່າ ມັນເປັນຄວາມຮັບຜິດຊອບຂອງພວກເຮົາທີ່ຈະຕ້ອງດຳເນີນການຕ້ານພວກທີ່ເປັນ ສະຕູຂອງສັນຕິພາບ ທ່ານ Rabbani ໄດ້ເຖິງແກ່ມໍລະນະກຳຍ້ອນການໂຈມຕີດ້ວຍລະເບີດສະລະຊີບໃນມື້ວັນອັງ ຄານຜ່ານມາ ໂດຍຜູ້ໂຈມຕີທີ່ອ້າງວ່າ ເປັນຜູ້ຖືສານສັນຕິພາບຂອງພວກຕາລີບານແລະໄດ້ ເຊື່ອງລະເບີດໄວ້ໃນຜ້າປົກຫົວຂອງລາວ ອະດີດປະທານາທິບໍດີ Rabbani ເປັນຫົວໜ້າສະພາສັນຕິພາບລະດັບສູງຂອງອັຟການິສ ຖານແລະເປັນຜູ້ນຳໜ້າໃນການດຳເນີນຄວາມພະຍາຍາມເພື່ອສ້າງສັນຕິພາບກັບພວກຕາ ລີບານ